stanford-oval/wikipedia huggingface dataset:
Jeff Krosnoff

| Jeff Krosnoff |
| --- | --- |

Henkilötiedot
Syntynyt: 24. syyskuuta 1964 Tulsa, Oklahoma, Yhdysvallat
Kuollut: 14. heinäkuuta 1996 (31 vuotta) Toronto, Ontario, Kanada
Kansalaisuus:   Yhdysvallat
Moottoriurheilija
PPG Indy Car World Series
Vuodet:  1996
Tallit:  Arciero-Wells Racing
Kilpailuja:  11
Voittoja:  0
Paalupaikkoja:  0
Nopeimpia kierroksia:  0
Paras sijoitus:  35.
Aikaisemmat sarjat
1988–1995:  Formula 3000 Japanin mestaruussarja
Jeff Krosnoff (24. syyskuuta 1964 Tulsa, Oklahoma, Yhdysvallat – 14. heinäkuuta 1996 Toronto, Ontario, Kanada) oli yhdysvaltalainen kilpa-autoilija, joka sai surmansa Toronton katuradalla 14. heinäkuuta 1996 ajetussa PPG Indy Car World Seriesin osakilpailussa törmättyään yhteen Stefan Johanssonin kanssa. Krosnoffin auto osui Johanssonin auton takapyörään ja nousi lentoon osuen rataa reunustaviin turvaverkkoihin useaan kertaan ja sen seurauksena hajoten pieniksi kappaleiksi. Onnettomuudessa menehtyi myös ratavirkailija Gary Arvin
Ennen siirtymistään CART-sarjaan Krosnoff kilpaili useita vuosia Japanin Formula 3000 sarjassa ja ajoi sen ohessa muun muassa GT-kilpailuja. Krosnoff osallistui myös kahdesti Le Mansin 24h kilpailuun. Vuoden 1994 kilpailusta LMP1-luokan ja myös kokonaiskilpailun voiton korjasi Toyota Team SARD kuljettajinaan Krosnoff, Eddie Irvine ja Mauro Martini. Vuoden 1995 kilpailuun Krosnoff osallistui LM GT1 -luokassa edelleen Toyota Team SARD:in autolla, tiimikavereinaan Martini ja Irvinen korvannut Marco Apicella. Autokunta sijoittui luokassaan sijalle 8, neljän ensimmäisen autokunnan ollessa McLareneita.
Hovinsaaren paperitehdas

Hovinsaaren paperitehdas (Walkisoft Oy, Kotkan paperitehdas) oli toinen Kotkan paperitehtaista. Tehdas sijaitsi Kotkan Hovinsaaressa Runeberginkatu 25:ssä. Se toimi sellutehtaana vuosina 1907–1941 ja paperitehtaana vuoteen 1999 saakka.
Historia

Tehtaan perusti norjalainen insinööri Ole Nerdrum Kotkan Selluloosa Oy:n nimellä vuonna 1907. Nerdrum oli kolme vuotta aiemmin suunnitellut sellutehdasta Hallaan. Vuodesta 1920 alkaen tehdas toimi Leppäkoski Fabrikers Aktiebolagetin omistuksessa Kotkan Sulfaattiselluloosa Oy:n nimellä. Vuosina 1922 ja 1925 tehtaalla tehtiin mittavia muutoksia. Vuonna 1927 tehdas siirtyi Lojo Cellulosafabriks Ab:lle. Rafael Haarla osti yhtiön osake-enemmistön ja yhtiön nimi muuttui Lohja-Kotka Oy:ksi vuonna 1929. Vuosina 1935–1976 tehdas kuului Haarla-yhtiöön.
Vuonna 1935 Kotkan tehtaalle valmistui ensimmäinen sellun valkaisimo Suomessa. Selluloosan valmistus lopetettiin kuitenkin vuonna 1941. Jo hieman aiemmin tehtaassa oli aloitettu hienopaperin, selluloosavanun ja paperijalosteiden valmistus. Yhtyneet Paperitehtaat Oy osti Haarlan tehtaat vuonna 1976 ja tehdasalueelle rakennettiin kuivapaperitehdas 1980-luvulla. Tehtaan nimeksi tuli Walkisoft Oy Kotkan tehdas.UPM-Kymmene Oyj myi Walkisoftin ja tehtaan vuonna 1999 Buckeyelle, joka lopetti tehtaan. Tehtaalla oli viimeisenä toimintavuonna 33 työntekijää. Kotkassa on toiminut myös kolme muuta sellutehdasta; Kotkan sellutehdas (Kotkamills Oy), Sunila sekä lakkautettu Hallan sellutehdas.
Rakennukset

Selluloosatehtaan vuosina 1906–1907 rakennetut tuotantotilat ovat tynnyrikattoisia, pitkiä halleja. Teräsbetoniset tynnyrikatot kattotuoleineen ja tukijänteineen kuuluvat varhaisempiin Suomessa rakennettuihin. Tehdas käsittää keitto-, pesu-, sihti- ja kuivausosastot sekä valkaisimon. Valkaisimo on käyttämättömänä. Tehtaan tiilistä savupiippua lyhennettiin 2000-luvulla.
Merkittäviä vuosilukuja

1907 Sulfaattisellutehdas perustettiin
1922–1925 Mittavia uusintoja
1927 Tehdas siirtyi Lojo Cellulosafabriks AB:lle
1929 Lohja-Kotka Oy (Rafael Haarla)
1935 Paperikone PK1 ja valkaisulaitos käynnistyivät
1941 Sellun valmistus päättyi
1948 Paperikone PK2 käynnistyi
1976 Haarla-yhtymän ja Yhtyneet Paperitehtaat Oy:n fuusio
198x Kuivapaperitehdas
1999 Buckeye Technologies osti tehtaan
1999 Tehdas suljettiin
Tehtaan paperikoneet

Tehtaan ensimmäinen paperikone oli 1930-luvun alussa ostettu käytetty paperikone, joka varastoitiin, mutta ei asennettu paikoilleen.
Toinen koneista oli ns. märkäkreppikone, jolla valmistettiin käsipyyhepaperia. Tehtaassa valmistettiin myös wc-paperia vuosina 1948–1968.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Kone | Valmistaja | Toiminnassa vuosina | Viiraosa | Viiraleveys | Puristinosa | Nopeus | Kapasiteetti | Muuta |
| Paperikone PK1 | Wärtsilä | 1935–1999 (uusittu 1941, 1947, 1957) | Tasoviira | 2700 mm |  ? | 400 m/min | n. 6 000 t/a MG-sulfiittipaperi, saniteettipaperit | Jenkkisylinteri. käytettynä. Purettu. |
| Paperikone PK2 | Oma valmiste (Lohja-Kotka Oy) | 1947–1999 (Uusittu 1968, 1977) | Tasoviira | 2 490 mm |  ? |  ? | 12 000 t/a, saniteettipaperit | Muutettu selluloosan kuivauskoneesta vuonna 1947. Purettu. |
Aiheesta muualla

Kuvia Hovinsaarelta (Facebook)
Ab Kotka Cellulosa Fabrik (Pörssitieto)
Hospital Hallucinations Take One

| Hospital Hallucinations Take One Airdash |
| --- | --- | --- |

Studioalbumin tiedot
 Äänitetty : Millbrook Studio, Helsinki
 Julkaistu: 1989
 Formaatti: LP, CD
 Tuottaja(t): Mikko Karmila
 Tyylilaji: thrash metal, speed metal
 Kesto: 40.10
 Levy-yhtiö: Diablo
Listasijoitukset
  Suomen virallinen lista: 37.
Airdashin muut julkaisut
| Vengeance Through Violence (EP) 1989 | Hospital Hallucinations Take One 1989 | Both Ends of the Path 1991 |
Hospital Hallucinations Take One on thrash metal -yhtye Airdashin vuonna 1989 julkaistu toinen studioalbumi.
Albumi debytoi Suomen virallisen listan sijalla 37.
Kappaleet

If... – 04.13
Youth Hostel (Burial Site) – 04.19
Jungle Jim – 06.50
Decent Citizen – 04.05
Vengeance Through Violence (No Bullshit) – 05.32
Trigger Happy – 04.39
Forbidden Thoughts – 05.33
Sleepwalk – 04.59
CD-versio sisältää lisäksi liveversion kappaleesta "Thank God It's Monday".
Kokoonpano

Juha Laine – laulu
Markku Niiranen – kitara
Roope Sirén – kitara
Kirka Sainio – basso
Ykä – rummut
Kokoonpano > Tuotanto

Mikko Karmila – tuottaja
Juha Heininen – äänittäjä
Petteri Vilkki – kansikuva
Aiheesta muualla

Hospital Hallucinations Take One discogs.com -sivustolla
Albumi Hospital Hallucinations Take One Encyclopaedia Metallum -sivustolla (englanniksi)
Airdash - Pakarockin perilliset. Rumba 22/1989.
Home (Josh Rousen albumi)

| Home Josh Rouse |
| --- | --- | --- |

Studioalbumin tiedot
 Julkaistu: 14. maaliskuuta 2000
 Tyylilaji: folk, indie rock
 Levy-yhtiö: Slow River Records
Josh Rousen muut julkaisut
| Chester 1999 | Home 2000 | Bedroom Classics, Vol. 1 2001 |
Home on folklaulaja Josh Rousen toinen studioalbumi. Sen julkaisi Slow River Records vuonna 2000.
Kappaleet

Laughter – 4.42
Marvin Gaye – 3.10
Directions – 3.26
Parts and Accessories – 3.54
100M Backstroke – 3.32
Hey Porcupine – 3.50
In Between – 4.03
And Around – 4.18
Afraid to Fall – 3.26
Little Know it All – 3.46
Arviot

Allmusic:
Aiheesta muualla

Home discogs.com -sivustolla
Home (Simply Redin albumi)

| Home Simply Red |
| --- | --- | --- |

Studioalbumin tiedot
 Äänitetty : 2001–02
 Julkaistu: 24. maaliskuuta 2003
 Tuottaja(t): Mick Hucknall, Gota Yashiki, Peter Lewinson, Steve Lewinson, Andy Wright, Stewart Levine
 Tyylilaji: soul, adult contemporary, dancepop
 Kesto: 43.09
 Levy-yhtiö: Simplyred.com
Simply Redin muut julkaisut
| Love and the Russian Winter 1999 | Home 2003 | Simplified 2005 |
Singlet albumilta Home
 ”Sunrise” Julkaistu: 24. maaliskuuta 2003  ”Fake” Julkaistu: 7. heinäkuuta 2003  ”You Make Me Feel Brand New” Julkaistu: 2003  ”Home” Julkaistu: 2004
Home on Simply Redin kahdeksas studioalbumi, joka julkaistiin vuonna 2003. Se on ensimmäinen Simply Redin albumi, joka julkaistiin Mick Hucknallin omalla levy-yhtiöllä (Simplyred.com). Albumi oli maailmanlaajuinen menestys ja sisältää neljä singleä : “Sunrise”, “Fake”, “You Make Me Feel Brand New” ja “Home”.
Albumi sisältää kolme cover-versioita, jotka ovat Bob Dylanin kappale “Positive 4th Street”, The Stylisticsin kappale “You Make Me Feel Brand New”, ja Dennis Brownin kappale “Money in My Pocket”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Home | Mick Hucknall, Peter Lewinson, Steve Lewinson | 3.17 |  |  |  |  |  |  |
| 2. | Fake | Hucknall, Sara Brown, Mark Jaimes, Dee Johnson, Ian Kirkham, Lewinson, Kenji Suzuki, Gota Yashiki | 3.58 |  |  |  |  |  |  |
| 3. | Sunrise | Hucknall, Sarah Allen, Daryl Hall, John Oates | 3.19 |  |  |  |  |  |  |
| 4. | You Make Me Feel Brand New | Thom Bell, Linda Creed | 5.05 |  |  |  |  |  |  |
| 5. | Home Loan Blues | Hucknall, Jaimes, Kirkham, Lewinson, Suzuki, Yashiki | 5.00 |  |  |  |  |  |  |
| 6. | Positively 4th Street | Bob Dylan | 4.33 |  |  |  |  |  |  |
| 7. | Lost Weekend | Hucknall | 4.05 |  |  |  |  |  |  |
| 8. | Money in My Pocket (Plan B Mix)  | Dennis Brown, Joe Gibbs | 3.38 |  |  |  |  |  |  |
| 9. | Something for You | Hucknall, Joe Sample | 5.59 |  |  |  |  |  |  |
| 10. | It’s You | Hucknall | 3.16 |  |  |  |  |  |  |
| 11. | Home (Reprise) | Hucknall | 0.53 |  |  |  |  |  |  |
Arvostelut

Allmusic:
Aiheesta muualla

Home Simply Redin virallisella sivustolla (englanniksi)
Jerusalemin hallintoalue

| Jerusalemin hallintoalue מחוז ירושלים‬ |
| --- | --- |

 Jerusalemin hallintoalue Israelin kartalla
Valtio:   Israel
Hallinto:  
 – hallinnollinen keskus:  Jerusalem
 – suurin kaupunki:  Jerusalem
Pinta-ala:  652 km²
Väkiluku (2016):  1 083 300
Jerusalemin hallintoalue (hepr. ‏מחוז ירושלים‬‎, Meḥoz Yerušalayim) on yksi Israelin kuudesta hallintoalueesta . Sen pinta-ala on 652 km² (mukaan lukien Itä-Jerusalem, joka siirtyi Israelille 1967). Israelin tilastokeskuksen mukaan asukkaista 68,4 % on juutalaisia ja 29,8 % arabeja. Hallinnollinen pääkaupunki on Jerusalem.
| Kaupungit | Kylät |
| --- | --- |
 Jerusalem  Bet Shemesh:  Abu Ghosh  Mevaseret Zion  Kirjat Ye'arim
Jindin piirikunta

Jindin piirikunta (hindiksi जींद जिला, Jīnda jilā, pandžabiksi ਜੀਂਦ ਜ਼ਿਲਾ, Jīnda zilā) on yksi Intian Haryanan osavaltion 21 piirikunnasta. Piirikunta rajautuu pohjoisesta Punjabin osavaltioon ja Kaithalin ja Karnalin piirikuntiin, idästä Panipatin ja Sonipatin piirikuntiin, lännestä Fatehabadin ja Hisarin piirikuntiin ja etelästä Rohtakin piirikuntaan.
Piirikunnassa oli vuoden 2011 väestönlaskennassa 1 334 152 asukasta.
Japanin ralli 2008

|  Japanin ralli 2008 |
| --- | --- |
 14. osakilpailu 15 osakilpailusta kaudella 2008. 



Palkintokoroke
Voittaja:   Mikko Hirvonen  Jarmo Lehtinen  (Ford)
Toinen:   Jari-Matti Latvala  Miikka Anttila  (Ford)
Kolmas:   Sébastien Loeb  Daniel Elena  (Citroën)
Sébastien Loeb sijoittui kolmanneksi.
Japanin ralli 2008 (virallisesti Pioneer Carrozzeria Rally Japan 2008) oli Rallin MM-sarjan kauden 2008 14. osakilpailu, joka ajettiin 31. lokakuuta.–2. marraskuuta. Rallin voitti Fordin Mikko Hirvonen. Toiseksi sijoittui Fordin Jari-Matti Latvala ja kolmanneksi Citroënin Sébastien Loeb, joka varmisti samalla viidennen peräkkäisen kuljettajien mestaruuden.
Tulokset

Lähde:
| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Mikko Hirvonen |  Jarmo Lehtinen | Ford Focus RS WRC 08 | 3:25:03.0 |  | 10 |
| 2. |  Jari-Matti Latvala |  Miikka Anttila | Ford Focus RS WRC 08 | 3:25:34.1 | 31.1 | 8 |
| 3. |  Sébastien Loeb |  Daniel Elena | Citroën C4 WRC | 3:27:33.6 | 2:30.6 | 6 |
| 4. |  Chris Atkinson |  Stéphane Prévot | Subaru Impreza WRC2008 | 3:28:45.4 | 3:42.4 | 5 |
| 5. |  Per-Gunnar Andersson |  Jonas Andersson | Suzuki SX4 WRC | 3:30:15.9 | 5:12.9 | 4 |
| 6. |  Toni Gardemeister |  Tomi Tuominen | Suzuki SX4 WRC | 3:31:12.4 | 6:09.4 | 3 |
| 7. |  Matthew Wilson |  Scott Martin | Ford Focus RS WRC 07 | 3:32:08.3 | 7:05.3 | 2 |
| 8. |  Petter Solberg |  Phil Mills | Subaru Impreza WRC2008 | 3:38:22.9 | 13:19.9 | 1 |
| 9. |  Federico Villagra |  Jorge Perez Companc | Ford Focus RS WRC 07 | 3:40:43.8 | 15:40.8 |  |
Muut WRC-luokan autot
| – |  Dani Sordo |  Marc Martí | Citroën C4 WRC | Keskeytti EK 29 | Keskeytti EK 29 |  |
| – |  Henning Solberg |  Cato Menkerud | Ford Focus RS WRC 07 | Keskeytti EK 23 | Keskeytti EK 23 |  |
| – |  François Duval |  Patrick Pivato | Ford Focus RS WRC 07 | Keskeytti EK 6 | Keskeytti EK 6 |  |
Aiheesta muualla

Kuvia tai muita tiedostoja aiheesta Japanin ralli 2008 Wikimedia Commonsissa
Osakilpailut MM-rallikaudella 2008
Monte Carlo
Ruotsi
Meksiko
Argentiina
Jordania
Sardinia
Akropolis
Turkki
Suomi
Saksa
Uusi-Seelanti
Katalonia
Korsika
Japani
Wales
Rallin maailmanmestaruussarjan Japanin rallit
| --- | --- |
2000-luku:   2004  2005  2006  2007  2008 
2010-luku:   2010 
2020-luku:   2020  2021  2022  2023 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2008 Rally Japan
Käännös suomeksi
Jing Gong

Jing Gong (JG) on kiinalainen Airsoft-aseiden valmistaja, joka on tunnettu varsinkin G36C-aseestaan. Jing Gong valmistaa myös muita G3- ja G36-sarjan aseita, MP5-aseita, M4A1-asetta ja HK416-nimistä asetta ja monia muita.
Jean-Étienne Championnet

Kenraali Jean-Étienne Championnet.
Jean-Étienne Championnet (13. huhtikuuta 1762 Valence – 9. tammikuuta 1800 Antibes) oli ranskalainen kenraali, joka toimi komentajana Ranskan vallankumoussodissa.
Championnet syntyi aviottomana lapsena, jonka isää ei tunnettu. Hän liittyi nuorena Ranskan armeijaan ja osallistui vuosina 1781–1782 Gibraltarin piiritykseen. Vallankumouksen puhjettua vuonna 1789 hän liittyi Valencessa kansalliskaartiin krenatöörinä. Ensimmäisen vallankumoussodan puhjettua hänestä tuli syksyllä 1792 vapaaehtoispataljoonan everstiluutnantti. Vuonna 1793 hän soti Lazare Hochen alaisena Ranskan Reinin- ja Mosellen-armeijoiden mukana. Armeijakunnan komentajana Championnet muun muassa valtasi Wormsin ja sai helmikuussa 1794 ylennyksen prikaatikenraaliksi. Kesäkuussa 1794 hänet ylennettiin divisioonakenraaliksi ja hän osallistui tärkeisiin Fleurusin ja Aldenhovenin taisteluihin sekä valtasi Kölnin. Hän oli mukana Reinin yli suuntautuneilla sotaretkillä vuosina 1795 ja 1796. Tammi–helmikuussa 1797 Championnet oli jonkin aikaa Mosellen-armeijan tilapäisenä komentajana ja komensi sen jälkeen armeijan oikeaa siipeä sen hyökätessä jälleen Reinin yli. Vuoden 1798 aikana hän oli muun muassa divisioonankomentajana Mainzin-armeijassa sekä maihinnoususuunnitelmaa varten muodostetussa Englannin-armeijassa.
Marraskuussa 1798 Championnet siirtyi Italiaan komentamaan Rooman tasavallan miehitysjoukkoja. Napolin kuningaskunnan hyökkäys pakotti hänet perääntymään Roomasta tammikuussa 1799, mutta hän valtasi kaupungin nopeasti takaisin ja jatkoi vastahyökkäystä Capuaan. Vallattuaan Napolin vielä samassa kuussa hän perusti lyhytikäiseksi jääneen Partenopean tasavallan. Championnet nimettiin uuden Napolin-armeijan komentajaksi, mutta hän riitautui nopeasti ranskalaisten siviiliviranomaisten kanssa ja joutui eroamaan jo helmikuussa 1799. Maaliskuussa hänet pidätettiin epäiltynä direktoriohallituksen käskyjen laiminlyönnistä ja julkisten varojen väärinkäytöstä, mutta kyse lienee ollut lähinnä valtataistelusta. Ranskassa kesäkuussa 1799 tapahtunut niin sanottu prairialkuun 30. päivän vallankaappaus palautti Championnet’n suosioon ja hänet nimitettiin heinäkuussa Alppien armeijan komentajaksi kenraali Barthélemy Joubertin alaisuudessa. Joubertin kuitenkin kaaduttua hieman myöhemmin taistelussa Championnet määrättiin hänen tilalleen Italian-armeijan komentajaksi. Päästyään marraskuussa Genovaan hän otti komennon tilapäisenä komentajana toimineelta Jean Victor Moreaulta, mutta kärsi pian tappion Genolan taistelussa. Armeijassaan riehuneesta tautiepidemiasta sairastunut Championnet joutui eroamaan 30. marraskuuta 1799. Hän kuoli sairauteen tammikuussa 1800.
Championnet’n nimi on kaiverrettu Pariisin Riemukaareen.
Aiheesta muualla

Kuvia tai muita tiedostoja aiheesta Jean-Étienne Championnet Wikimedia Commonsissa
Jean-Yves Thibaudet
Aiheesta muualla

Jean-Yves Thibaudet Internet Movie Databasessa. (englanniksi)
IPv4

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
IPv4 on IP-protokollan yleisesti käytetty versio. Sen seuraajaksi on kehitetty IPv6.
IPv4:ssä IP-osoite on 32-bittinen numero, jota on kasvatettu IPv6:ssa 128-bittiseksi useiden muiden muutosten ohella.
Standardit

RFC 791 (korvaa: RFC 760) − IPv4
RFC 5944 - IP Mobility Support for IPv4, Revised
Hypertelis

| Hypertelis |
| --- | --- |
 Hypertelis cerviana
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Alalahko::  Centrospermae
Heimo::  Molluginaceae
Suku::  Hypertelis  Fenzl
Katso myös
   Hypertelis Wikispeciesissä   Hypertelis Commonsissa 
Infobox OKNimi-testi OK: 
Hypertelis on koppisiemenisten Caryophyllales-lahkoon kuuluva kasvisuku, joka on sijoitettu ainakin toisinaan Molluginaceae-heimoon.
Tuntomerkit

Suvun kasvit ovat ruohoja tai matalia pensaita, joilla – toisin kuin sukulaisheimoissa yleensä (Centrospermae-kladi) – on kukissaan antosyaaneja väriaineina. Lehdet ovat enemmän tai vähemmän kimppuina, tasasoukkia, liereitä, meheviä ja korvakkeellisia. Korvakkeet ovat enemmän tai vähemmän tuppimaisia. Kukinto on valesarja ja vanallinen. Perällisissä kukissa on viisi kehälehteä, joista jopa neljä muuttuu kukan ikääntyessä terämäiseksi. Heteitä on 3–20, tavallisesti 5–15, ja ponnet ovat kirkasvärisiä. Sikiäin on yhdislehtinen, kolmesta viiteen emilehden muodostama ja sisältää aksiletyyppisen istukan, johon kiinnittyy paljon siemenaiheita. Luotit ovat värikkäät. Hedelmä on kalvomainen kota tai lohkohedelmä. Kromosomiluku n = 8.
Levinneisyys

Suku kasvaa pääosin eteläisessä Afrikassa, mutta myös parilla erillisalueella Itä-Afrikassa, pohjoisimmillaan Etiopiassa. Lisäksi lajeja on Madagaskarilla ja Saint Helenan saarilla.
Luokittelu

Hypertelis-suvussa on kahdeksan lajia.
Hypertelis-lajeja:
Hypertelis angrae-pequenae Friedrich
Hypertelis arenicola Sond.
Hypertelis bowkeriana Sond.
Hypertelis caespitosa Friedrich
Hypertelis salsoloides (Burch.) Adamson
Hypertelis spergulacea E.Mey. ex Fenzl
Hypertelis trachysperma Adamson
Aiheesta muualla

Hypertelis salsoloides, kuvia: http://www.andycowley.com/namibia/plants/Hypertelis-salsoloides.html%5Bvanhentunut+linkki%5D
Jindřich Feld

Jindřich Feld (19. helmikuuta 1925 – 8. heinäkuuta 2007) oli tšekkiläinen nykytaidemusiikin säveltäjä.
Feld syntyi musikaaliseen sukuun: hänen isänsä toimi viulunsoiton professorina Prahan konservatoriossa, ja äiti oli viulisti. Nuori Feld opiskeli isänsä johdolla viulun- ja alttoviulunsoittoa ja alkoi pian myös säveltää. Hän pääsi Prahan konservatorioon ja valmistui musiikkiakatemiasta 1952. Hän valmistui samana vuonna lisäksi tohtoriksi Kaarlen yliopistosta Prahasta.
Vuosina 1968–1969 Feld oli vierailevana sävellyksen professorina Adelaiden yliopistossa, Australiassa. Hän oli sävellyksen professori Prahan konservatoriossa 1972–1986.
Feldin sävellystuotantoon kuuluu mm. kolme sinfoniaa, joista ensimmäinen valmistui 1967 ja viimeinen 1998. Hän sävelsi myös lukuisia konserttoja ja kamarimusiikkia.
Jing Tian

| Jing Tian> Henkilötiedot |
| --- | --- |
Syntynyt: 21. heinäkuuta 1988 (ikä 36) Xian, Shaanxi
Ammatti:  näyttelijä
Näyttelijä
Aktiivisena:  2008–
Aiheesta muualla
IMDb 
Jing Tian (kiin. 景甜, s. 21. heinäkuuta 1988, Xian, Shaanxi, Kiina) on kiinalainen näyttelijä. Hän on tunnettu rooleistaan elokuvissa The Warring States, Special ID ja Police Story 2013. Hänellä on myös rooli kolmessa Legendary Picturesin elokuvassa: The Great Wall, Kong: Pääkallosaari ja Pacific Rim – Kapina.
Jeff Lindsay

Jeff Lindsay vuonna 2007.
Jeff Lindsay (oikealta nimeltään Jeffry P. Freundlich, s. 14. heinäkuuta 1952) on yhdysvaltalainen näytelmä- ja rikoskirjailija. Hänet tunnetaan parhaiten Dexter-romaanisarjastaan.
Hänen teoksensa Dexterin pimeät unet oli alun perin ehdolla Mystery Writers of American Parhaan ensimmäisen romaanin Edgar-palkinnon saajaksi, mutta koska Lindsay oli julkaissut useita kirjoja nimellä Jeffrey P. Lindsay jo 1990-luvun alussa, se pudotettiin ehdokkaiden listalta.
Showtimen Dexter-televisiosarjan ensimmäisen tuotantokauden 12 jaksoa pohjautuvat Dexterin pimeät unet -romaanin tapahtumiin.
Lindsay asuu Cape Coralissa, Floridassa kirjailijavaimonsa Hilary Hemingwayn kanssa. Hemingway on ollut mukana kirjoittamassa miehensä varhaisempia teoksia.
Teokset

Tropical Depression: A Novel of Suspense (1994)
Dream Land: A Novel of the UFO Coverup (1995)
Time Blender (1997)
Dreamchild (1998)
Hunting with Hemingway: Based on the Stories of Leicester Hemingway (2000)
Dexterin pimeät unet (Darkly Dreaming Dexter, 2004, suomeksi 2005)
Dexterin kolkko kutsumus (Dearly Devoted Dexter, 2005, suomeksi 2008)
Dexter vailla varjoaan (Dexter in the Dark, 2007, suomeksi 2009)
Dexter by Design (2009)
Dexter Is Delicious (2010)
Double Dexter (2011)
Dexter's Final Cut (2013)
Dexter Is Dead (2015)
Jerkka Virtanen

| Jerkka Virtanen |
| --- | --- |

Henkilötiedot
Ammatti:  laulaja
Muusikko
Levy-yhtiöt:  Universal Music Group
  [ Muokkaa Wikidatassa ] [ ohje ]  
Jerkka Virtanen on suomalainen laulaja, joka voitti The Voice of Finlandin seitsemännen kauden vuonna 2018. Voiton myötä hän sai levytyssopimuksen Universal Musicille. Vuonna 2011 hän kilpaili Idolsissa, missä hän pääsi semifinaalivaiheeseen.
Janelle Redhead

Janelle Redhead
Janelle Redhead (s. 27. joulukuuta 1989 St. George’s, Grenada) on grenadalainen pikajuoksija. Hänen ennätyksensä 100 metrin juoksussa on Ottawassa 20. kesäkuuta 2008 tehty 11,65 ja 200 metrillä El Pasossa 16. huhtikuuta 2011 juostu 22,91 sekuntia.
Redhead otti pronssimitalin 200 metrin juoksussa yleisurheilun alle 20-vuotiaiden maailmanmestaruuskilpailuissa 2008 ajalla 23,52. Lontoon olympialaisissa 2012 hän oli mukana naisten 200 metrillä. Redhead sijoittui omassa alkuerässään kolmanneksi tuloksella 23,08 ja selviytyi semifinaaliin. Välierässä hänen aikansa oli 23,51, ja finaalipaikka jäi saavuttamatta.